L'àrea d'Arxiu i Biblioteques presenta el llibre en homenatge a Antonio Machado 'Només es perd el que es guarda'
20 de novembre 2023

![](/media/koiarzc1/image_c.jpg?width=850&height=601.1261261261261)

La presentació de _Només es perd el que es guarda_, un llibre que homenatja el poeta Antonio Machado, tindrà lloc en el Centre Cívic Antic Sanatori del Port de Sagunt el dimarts, 21 de novembre, a les 19 hores. La Regidoria d'Arxiu i Biblioteques organitza este esdeveniment literari, que també forma part de la programació tardorenca del departament de Cultura, i en el qual participaran els autors de l'obra literària, Inma Garín i Rosa Sanmartín, així com l'editor Josep Lluís Galiana.

Cal destacar que durant la presentació de _Només es perd el que es guarda,_ el pròleg del qual ha sigut escrit per Rodolf Sirera, els actors Berna Llobell i Mª Luisa Jesús Pérez interpretaran una lectura dramatitzada de fragments del llibre en qüestió.

En relació a la sinopsi de l'obra, _Només es perd el que es guarda_ relata uns fets que van ocórrer, en la seua major part, durant els mesos en què Antonio Machado va estar a València en el II Congrés d'Escriptors per la República. L'obra es permet algunes llicències que no es corresponen amb la realitat històrica per a accentuar el dramatisme en unes certes escenes del text. Els autors del llibre esperen que els seus lectors els perdones estes llicències i entenguen que, per damunt de tot, volien homenatjar Antonio Machado i tants i tants republicans que van haver de fugir per les seues idees polítiques, així com a aquells que, lluitant per la llibertat, van perdre les seues vides.

*   [](http://www.facebook.com/sharer.php?u=https://aytosagunto.es/va/actualitat/l-area-d-arxiu-i-biblioteques-presenta-el-llibre-en-homenatge-a-antonio-machado-nomes-es-perd-el-que-es-guarda/ "Facebook")
*   [](http://twitter.com/share?url=https://aytosagunto.es/va/actualitat/l-area-d-arxiu-i-biblioteques-presenta-el-llibre-en-homenatge-a-antonio-machado-nomes-es-perd-el-que-es-guarda/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-area-d-arxiu-i-biblioteques-presenta-el-llibre-en-homenatge-a-antonio-machado-nomes-es-perd-el-que-es-guarda/ "Linked In")
*   [](mailto:?body=https://aytosagunto.es/va/actualitat/l-area-d-arxiu-i-biblioteques-presenta-el-llibre-en-homenatge-a-antonio-machado-nomes-es-perd-el-que-es-guarda/)